CELEX: 32007R0580
Language: bg
Date: 2007-05-25 00:00:00
Title: Регламент (ЕО) № 580/2007 на Съвета от 29 май 2007 година за прилагане на споразуменията под формата на съгласувани протоколи между Европейската общност и Бразилия и между Европейската общност и Тайланд съгласно член XXVIII от Общото споразумение за митата и търговията от 1994 г. (ГАТТ 1994 г.), за изменение и допълнение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа

30.5.2007   
            
            
               BG
            
            
               Официален вестник на Европейския съюз
            
            
               L 138/1
            
         
      РЕГЛАМЕНТ (ЕО) № 580/2007 НА СЪВЕТА
   
   от 29 май 2007 година
   за прилагане на споразуменията под формата на съгласувани протоколи между Европейската общност и Бразилия и между Европейската общност и Тайланд съгласно член XXVIII от Общото споразумение за митата и търговията от 1994 г. (ГАТТ 1994 г.), за изменение и допълнение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 от него,
   като взе предвид предложението на Комисията,
   като има предвид, че:
   
               (1)
            
            
               С Регламент (EИО) № 2658/87 (1) беше въведена номенклатура на стоките, наричана по-долу „Комбинираната номенклатура“, и бяха определени конвенционалните мита за Общата митническа тарифа.
            
         
               (2)
            
            
               С Решение 2007/360/EО от 29 май 2007 година за сключване на споразумения под формата на съгласувани протоколи между Европейската общност и Федерална република Бразилия и между Европейската общност и Кралство Тайланд (2) Съветът одобри от името на Общността гореспоменатите споразумения с цел приключване на преговорите, започнати съгласно член XXVIII от ГАТТ 1994 г.
            
         
               (3)
            
            
               Следователно Регламент (ЕИО) № 2658/87 следва да бъде съответно изменен и допълнен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (EИО) № 2658/87 се изменя и допълва с митата и обемите, посочени в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 май 2007 година.
      
         
            За Съвета
         
         
            Председател
         
         J. PLEWA
         
      
   
   
      (1)  ОВ L 256, 7.9.1987 г., стр. 1. Регламент последно изменен с Регламент (ЕО) № 501/2007 (ОВ L 119, 9.5.2007 г., стр. 1).
   
      (2)  Виж стр. 10 от настоящия брой на Официален вестник.
   
      ПРИЛОЖЕНИЕ
      Независимо от правилата за тълкуване на Комбинираната номенклатура, трябва да се счита, че описанието на продуктите има само индикативна стойност, като в контекста на настоящото приложение отстъпката е определена чрез обхвата на кодовете по КН така, както съществуват в момента на приемането на настоящия регламент.
      Част втора —   Таблица с мита
      
                  Код по КН
               
               
                  Описание
               
               
                  Мито
               
            
                  0210 99 39
               
               
                  Осолено птиче месо
               
               
                  1 300 EUR/тон
               
            
                  1602 31
               
               
                  Приготвено пуешко месо
               
               
                  1 024 EUR/тон
               
            
                  1602 32 19
               
               
                  Топлинно обработено пилешко месо
               
               
                  1 024 EUR/тон
               
            
         
      Част трета —   Тарифни приложения
      
                  Код по КН
               
               
                  Описание
               
               
                  Мито
               
            
                  0210 99 39
               
               
                  Осолено птиче месо
               
               
                  Откриване на тарифна квота от 264 245 тона, от които 170 807 тона се определят за Бразилия и 92 610 тона — за Тайланд, ставка в рамките на квотата 15,4 %.
               
            
                  1602 31
               
               
                  Приготвено пуешко месо
               
               
                  Откриване на тарифна квота от 103 896 тона, от които 92 300 тона се определят за Бразилия, ставка в рамките на квотата 8,5 %.
               
            
                  1602 32 19
               
               
                  Топлинно обработено пилешко месо
               
               
                  Откриване на тарифна квота от 250 953 тона, от които 79 477 тона се определят за Бразилия и 160 033 тона — за Тайланд, ставка в рамките на квотата 8 %.
               
            Точното тарифно описание на EC-25 се прилага по отношение на всички представени по-горе тарифни линии и квоти.